En middelsstor (7-10 millimeter), kraftig bille. Kroppsformen er kort, kraftig og hvelvet. Hodet er spadeformet og bredt, uten horn, med små fasettøyne og korte antenner. Bakerst har hodet er skarp tverrlist som hos hannen står opp som et horn. Pronotum er stort og bredt (vanligvis tydelig bredere enn dekkvingene), med tydelig mikroskulptur. Dekkvingene er korte og hvelvede, ofte med tydelige lengdestriper. Beina er kraftige gravebein. Hos denne arten er oversiden ensfarget mørkbrun til svart.